Die Dolfyntjie | Mossel Bay Self Catering Accommodation
← Oceans Hotel
Cross Court →
Ek sal Die Dolfyntjie vir enige iemand aanbeveel. Ons het so lekker gebly dit was so rustig daar. Tannie Amanda is die mees vriendelike dame en ons was met ope arms verwelkom. Die Dolfyntjie is ‘n moet as jul in Hartenbos wil tuis gaan.
Die bed is ongemaklik en raas. Dit was vuil onder die bed (bottels, papiere en plastieksakkie). Die stort was vuil en vol klein hare en baie onhigiëniese. Moes self goed koop om skoon te maak. Daar is net een klein asblik in die hele plek. Die skottelgoed was nog vol skottelgoedseep en kombuis in swak toegerus.
Die plek is lieflik en baie goed toegerus. Rustige atmosfeer en lekker braaiplek.
‘n Aangename verblyf. Als wat mens nodig het.
Die was wat ek nodig gehad het. My bloeddruk het geval van 170/90 na 140/86. Dit dui op ontspanning en rus. Ek het lekker geslaap en geslaap en geslaap.
Is baie goed geleë, naby strand en maklik om op al die hoofroetes te kom. Baie netjiese woongebied en woonstel. Beslis waarde vir dit wat jy betaal.
Netjiese, skoon plekkie, met alles wat ‘n mens nodig het vir kommervrye verblyf. Ons sal enige tyd weer terug gaan.
Die eienaar is verskriklik gasvry. Ons het geen probleme gehad nie en het so lekker gebly. Die verblyf is die beste. So skoon en netjies en definitief die moeite werd.
Sal definitief weer daar gaan vertoef!
Die Dolfyntjie is ‘n juweel van ‘n plek as jy wil wegbreek van jou besige skedule. Dus perfek geleë naby als en net ‘n paar minute se gery na die see. Amanda is ‘n dierbare gasvrou wat jou verblyf so gemaklik moontlik maak. Sy is ‘n besonderse mens wat omgee oor jou veilige aankoms by jou bestemming. Bowenal was ons verblyf so gerieflik met geen steurnis en veilige parkering. Die Dolfyntjie sal ons definitief weer sien en aanbeveel.
Ons het lekker gebly in ‘n gerieflike woonstel met alles wat jy mag nodig kry. Die blyplek is lekker sentraal en naby die nodige geriewe en vermaak in Hartenbos en Mosselbaai.
Die Dolfyntjie sal definitief ‘n aanbeveling van my kant wees. Daar was voorsiening gemaak vir ‘n gemaklike kuier en is veilig.
The place was neat and exceeded my expectations.
Veilig, stil, cosy en net wat ons wou hê. Naby alles.
Ons verblyf by Die Dolfyntjie was absoluut fantasties. Die eienaar is ‘n ware diamant. Sy is vriendelik gasvry en besorg. Die Dolfynjie is gerieflik, netjies en tuin is verskriklik mooi. Sal enige tyd weer teruggaan.
Baie gasvrye en vriendelike ontvangs. Eenheid baie goed ingerig en alles wat mens nodig het is daar. Alles silwerskoon. Baie mooi tuin. Naby aan winkels en ook BayView Hospitaal. Kan die plek definitief aanbeveel.
Netjies en skoon en alles wat jy nodig het. Net jammer die TV-kanale is bietjie beperk.
Dankie vir die gasvryheid en die skoon plekkie. Die tuisgemaakte appelkooskonfyt was heerlik!
Maklik om by see en winkels uit te kom, baie gerieflike akkommodasie.
Vriendelike ontvangs, alles baie netjies, keurig en skoon. Alles wat mens nodig het is beskikbaar. Binne ry afstand van vele besienswaardighede.
Amanda het ons hartlik ontvang en dadelik laat tuisvoel. Die plekkie is goed toegerus, baie skoon en netjies. Sal dit enige tyd aanbeveel vir 2 mense of 2 mense met 2 klein/jong kinders.
Dit skoon en ons het lekker gebly. Sal aanbeveel.
Die Dolfyntjie is a spotlessly clean, well equipped, comfortable, very private apartment with a garden view in a quiet, safe suburb. It had absolutely everything we needed in it and was well situated for easy access by car to beaches, museums and shops – exactly as advertised. We were made welcome by Amanda, who went out of her way to ensure that we had everything we needed, she was very accommodating and helpful. Die Dolfyntjie offers great value for money accommodation. We can highly recommend this accommodation and will definitely stay there again in the future.
Die dolfyntjie is ‘n baie mooi skoon plekkie vir jou om lekker te gaan rus. Die eienaar is baie behulpsaam en help graag. Sal enige tyd weer daar gaan bly en vir vriende vertel.
Die woonstel is baie gerieflik en netjies en ons het baie lekker gekuier rondom die ontbyttafel. Die braai-area is netjies en mens kan rustig sit en braai en dis beskut teen die wind.
Enjoyed the stay very much. Very comfortable.
Tannie Amanda is baie behulpsaam en laat mens dadelik tuis voel. Die bly plek is baie netjies en skoon. Alles is op hul plek en alles wat mens nodig het is daar. Die plekkie is ook naby aan die winkels en see. Ek sal enige tyd weer hier tuisgaan! En kan hierdie verblyf vir enige iemand aanbeveel met ‘n geruste hart!
Netjiese, goed toegeruste woonstel in ‘n baie netjiese omgewing. Vriendelike gasvrou. Het ons kuier terdeë geniet.
Goedkoop, netjies, baie goed toegerus, vriendelike eienaar, baie veilig en in ‘n rustige omgewing.
Slaap oor by Dolfyntjie vir ‘n lekker ondervinding. Sterk aan te beveel.
“Die Dolfyntjie” was maklik om te kry. Ons was baie gelukkig toe ons sien hoe netjies en stil die plek is. Ons sal beslis volgende jaar en die jare daarna wil kom as die byeenkoms weer in Hartenbos plaasvind. Die inhoud van die woonplek was alles wat ons nodig gehad het. Baie dankie weer eens Amanda. Sterkte! Tot ons weer ontmoet.
The place was more than what we expected. The owner was very friendly and we all had fun, and we all want to go back there and stay much longer this time becouse it was great.
Baie netjiese plekkie met mooi uitsig en baie vriendelike mense.
Baie netjies en goed toegeruste selfsorgeenheid. Sentraal geleë en vinnige toegang na verskillende hoofroetes.
A very neat house. Warm reception by Amanda the owner who communicated with us even before we arrived. Easy to find. Kitchen with all the utensils one needs. Very quiet area. Will definitely come back.
Dit was heerlik en rustig by die Dolfyntjie. Die eienaars het ons nooit gepla nie, en ek sal vir ander ook die plek aanbeveel, omdat die verblyf baie lekker en bekostigbaar was. Ook was ons baie rustig oor ons motor wat buite gestaan het wat baie veilig was oor dit ‘n veilige en rustige woonbuurt is. Daar is alles in die woonstel wat jy nodig mag hê en wat ‘n voorreg om in so ‘n ongelooflike skoon en netjiese woonstel te kon bly. Dankie vir die geleentheid om daar te kon bly. Ons gaan beslis weer!
Baie mooi woonstel. Baie gerieflik en goed geleë. Alles was net puik.
Gawe, tegemoetkomende gasheer en gasvrou. Hulle is ontvanklik vir positiewe voorstelle om die verblyf nog meer aangenaam te maak. Die goed toegeruste woonstel is netjies en skoon en daar is ‘n aangename braai-area. Lekker gebly!
Veilige en rustige area. Omtrent so 2.5 km van die strand af. Ons sal enige tyd weer daar bly. Die eienaars is verskriklik gaaf en help waar hulle kan.
Ons het lekker gebly. Gawe en vriendelike eienaars. Dit sal dalk goed wees om daaraan te dink om die dubbelbedmatras te vervang.
Uitstekende gasheer en vrou met ‘n pragtige woonstel. Sal enige tyd weer daar gaan bly en sal aanbeveel by vriende.
Wow! Ek is lanklaas so verras. Waarde vir geld en so netjies. Sal dit vir enige kort verblyf aanbeveel. Baie dankie vir ‘n heerlike naweek!
Ons was met ope arms ontvang met uitstekende kliëntediens!
Bekostigbare akkommodasie, alles wat nodig is was beskikbaar. Sal definitief in die toekoms weer by die Dolfyntjie wil bly.
Ons het nie verwag dat badhanddoeke nie ingesluit was nie, maar ons het ons eie badhanddoeke gebruik, dit was die eerste keer na vele reise dat dit gebeur het.
Die plek is lieflik, waarde vir geld alles wat ek nodig gehad was daar, alles is so skoon en netjies ‘n huisie weg van my eie huis. Ek sal definitief volgende jaar weer daar bly. Amanda en Pine is wonderlike mense en vreeslik gasvry.
Ons het baie lekker gebly. Die eenheid is baie netjies en skoon. Goeie waarde vir geld. Amanda en Pine, baie dankie vir julle gasvryheid.
Goed, maar het in die oggende koue water ervaar tydens storte.
Ons het baie lekker gebly by die Dolfyntjie. Twee aanbevelings wat ons kan maak is: Gebruikshanddoeke is nie beskikbaar nie en die slaapbanke in die woonvertrek is eintlik nie geskik vir volwassenes om op te slaap nie.
Die verblyf was goed en baie netjies skoon en alles maklik bereikbaar. Stil omgewing en plek is baie gasvry. Net die regte plek vir ‘n vinnige wegbreeksessie om weer energie op te bou.
Die eenheid is baie netjie en skoon. Baie moeite word gedoen vir gaste. Die eenheid is volledig toegerus met alles wat mens kort vir ‘n vakansie. Baie dankie vir die moeite Amanda.
Die gasvryheid was van top gehalte en dit is so lekker sentraal geleë ek sal die Dolfyntjie vir enige iemand aanbeveel.
Vriendelike, gasvrye eienaars. Besonderse skoon en netjiese verblyf in ‘n rustige omgewing. Naby die mall en Hartenbos strandgebied. Sal nie beter kry nie!
Nie te ver vanaf Mosselbaai nie en die buurt is veilig. Sal beslis weer daar bly.
Die plek is van die beste gehalte; skoon en netjies.
Amanda is baie gasvry, vriendelik en so hulpvaardig. Sy het byvoorbeeld die handdoeke wat ek uitgehang het die oggend voor ons vir die dag uit is, later die middag binne ons plekke neergesit. Ek sal Die Dolfyntjie vir enige gesin van 2 of 3 aanbeveel. Dis silwerskoon en baie netjies. Jy het alles wat jy mag nodig kry en meer. In ‘n pragtige woongebied geleë en die uitsig is asemrowend mooi. Vriendelike en gasvrye ontvangs gekry van Amanda. Sommer onmiddellik tuis gevoel.
‘n Ware oase na ‘n lang dag op die pad. In ‘n stil en rustige omgewing. Ons het die verblyf baie geniet, al was dit net een nag.
Ons seun was op ‘n hokkietoer en ons was naby hulle slaapplek en nie ver van George af vir die toernooi nie. Ons kon heerlik Saterdag uitry Oudshoorn toe. Dis regtig ideaal. Ek sal Dolfyntjie enige tyd aanbeveel. Dit was die goedkoopste verblyf, maar definitief waarde vir geld. Netjies en als wat jy nodig het. Baie dankie aan Amanda en haar man vir die lekker geselsies. Ons het soos ou vriende gevoel.
Volledig toegerus met alles wat mens sal nodig kry. Linne was mooi skoon en heerlike elektriese komberse vir die koue wintersaande.
Amanda hulle het ons hartlik ontvang. Dit was soos om tuis te kom. Alles wat ons nodig gehad het was beskikbaar. Die geriewe is baie netjies en skoon. Ons het heerlik gebly en die rustigheid was “priceless”!
Ek sal Dolfyntjie enige tyd aanbeveel. Dis baie skoon en ontvangs was vriendelik.
Woonstel is volledig toegerus en baie netjies. Die ontvangs was baie vriendelik en behulpsaam.
Die Dolfyntjie is baie skoon en netjies en het alles wat jy benodig.
Die blyplek is van hoogstaande gehalte en is sentraal geleë tussen George en Mosselbaai. Dit is baie stil en jy kry geleentheid om werklik te kan rus sonder die normale lawaai van ander mense of verkeer in jou ore.
Amanda gee regtig om vir die mense wat sy daar ontvang en stuur gereeld SMS’e en e-pos rakende reëlings. Die geriewe is net wonderlik – strykyster en plank, tweeplaatstoof en oondjie, yskas en diepvries, alle denkbare breekware en eetgerei. Sonder ‘n verwarmer sou dit koud word. Herlaaibare ligte vir beurtkrag. Brosjures oor omgewingsake, braaigeriewe met spesiale buitelug. Alles is net wonderlik vir selfsorg. Al wat ons kan se is dankie Dolfyntjie en Amanda vir ‘n heerlike verblyf.
Ons het dit baie geniet om by Dolfyntjie te oornag en beveel dit sterk aan by enige vakansieganger. Dankie Dolfyntjie!
Ons is goed ontvang en daar is baie mooi na ons gekyk.
Puik. Die verblyf bied werklik waarde vir geld. Pragtige en netjiese verblyf.
Wat ‘n pragtige plekkie! Die mensies was so gasvry … sal definitief weer gaan! Dankie!
10 uit 10 en hoogs aan te beveel. Ek het nog nooit sulke gasvrye mense ontmoet nie. Die woonstel is super netjies en net die beste. Alles wat ‘n mens soek is onder een dak . Ek kan Die Dolfyntjie met die grootste graagte aanbeveel . Baie sentraal geleë en alles is maklik bekombaar! Die eienaars het regtig baie moeite met die woonstel gedoen en geen moeite ontsien om van hulp te wees nie. Amanda en Pine, julle is wonderlike mense en God rykste seën word julle toegebid dat Die Dolfyntjie uit hul nate sal bars met besprekings!
Dit was so ontspannend. Bietjie ver van die see, maar die moeite word! Mnr en Mev Pienaar is top wat gasvryheid aanbetref, vriendelik.
86 Essenhout Avenue Hartenbos Heuwels Mossel Bay 6520 Western Cape
74 Reviews (4 / 5)